text: тауарпа - астық тұқымдасының арпа туысына жататын көп жылдық шөптесін өсімдік. биіктігі 50-100 см, сабағының түп жағы бадана тәрізді жуан, жапырақтары жіңішке, ені 3-7 мм, аздап бұдырлы, үстіңгі беті түкті. масағы жіңішке, ұзындығы 6-13 см, ені 6-9 мм, сынғыш, қыры қатты түкті, үш-үштен топтанған, ортаңғысы тұқым береді, екі жағындағылары тұқымсыз. мамыр-маусымда гүлдейді. жерорта теңізі маңында, иранда, қырым, кавказ, орта азия, батыс сібірде, қазақстанда түркістан маңы, алтай, қаратау, батыс тянь-шаньда, оңтүстік құрғақ далалы аймақтарда таудың оүтүстік беткейлерінде, тау баурайларында өседі. масақ салғанға дейін жақсы мал жайылымы және жақсы пішенді шөп.